કૃષ્ણાનંદ સ્વામી માત્ર કવિ જ નહોતા, સારા ગવૈયા પણ હતા. સં. ૧૮૮૩ માં ગઢડામાં ઈચ્છારામ ભાઈ ધામમાં ગયા ત્યારે દાદા ખાચરના દરબારમાં ભરાયેલ સભામાં શ્રીજી મહારાજે કૃષ્ણાનંદ સ્વામીને બ્રહ્મમુનિ રચિત “લગાડી તે પ્રિત લાલ” આ કીર્તન ગાવાનું કહ્યું અને પ્રભુ આજ્ઞા શિરોમાન્ય ગણીને કૃષ્ણાનંદ સ્વામી સભામાં કીર્તન ગાઈને મહારાજને પ્રસન્ન કર્યા હતા. તેથી શ્રીજી મહારાજે રાજી થઈને પોતાનો પ્રસાદીનો પોષાક આપ્યો હતો.